Alexandre Dumas (pai)

**Dumas Davy de la Pailleterie** (máis coñecido por **Alexandre Dumas**), nado en Villers-Cotterêts o 24 de xullo de 1802 e finado en Puys o 5 de decembro de 1870, foi un novelista e dramaturgo francés. O seu fillo, Alexandre Dumas foi tamén un escritor coñecido.

## Traxectoria 
Fillo do xeneral francés Thomas-Alexandre Davy de la Pailleterie, máis coñecido como **Thomas-Alexandre Dumas**, fillo do Marqués Antoine-Alexandre Davy de la Pailleterie quen casou con Marie-Céssette Dumas, unha escrava negra das illas Indias do Oeste de Saint Domingue. O seu avó era un home díscolo que buscou amor e fortuna en América, o cal tamén casou cunha muller negra. Xa que logo o pai de Dumas tamén era mestizo.

O pai de Dumas morreu cando el tiña tres anos de idade. Dada a exigua pensión de que dispoñía a súa nai, Dumas recibiu unha escasa educación escolar. Cuns estudos deficientes empezou a traballar como mensaxeiro, vendedor de tabaco e como pasante dun notario e, co seu amigo, o vizconde Adolphe Ribbing de Leuven, escribiu as súas primeiras obras. Estes balbuceos teatrais foron outros tantos fracasos. Tamén traduciu a obra de Walter Scott *Ivanhoe*.

En 1823 instálase en París e entra ao servizo do Duque d'Orléans como escribán, grazas á súa perfecta caligrafía e á recomendación do xeneral Foy. Continúa escribindo e completando a súa formación de xeito autodidacta.

Coa representación, pola Comédie française en 1829, de *Henri III et sa cour*, consegue gran notoriedade e, en 1831, con *Anthony* alcanza o seu primeiro éxito. Éxito que continuará ao longo da súa carreira literaria co xénero da súa predilección: o drama e a novela histórica. É un autor prolífico (traxedias, dramas, melodramas, aventuras...) aínda que, para atender á crecente demanda do público, tivo que recorrer á axuda, notoria, de "colaboradores" entre os que destacou Auguste Maquet (1839-1851) que interveu en varias das súas novelas, entre elas *Os tres mosqueteiros* e *O Conde de Montecristo* (1844).

Grande admirador de Walter Scott, as súas novelas históricas cheas de vivacidade e pintoresquismo, gozaron do beneplácito do público propiciado pola súa publicación, por entregas, nos xornais.

Amasou unha considerable fortuna que dilapidou con prodigalidade en festas e ceas, ademais de construír un castelo chamado *Montecristo*. Formou parte activa na revolución de 1848, co que se viu involucrado en problemas políticos. Por estas datas coñece a un mozo Jules Verne. Nese mesmo ano rompeu a súa relación con Macquet, o cal denunciouno por terse aproveitado del. O xuízo ditaminou que tiña que pagarlle 145.000 francos en 10 anos. Asediado polos acredores, fuxiu a Bruxelas en 1851. Foi criticado, censurado e deostado. Regresou a París en 1853 e embarcouse en diversas empresas, a cada cal máis ruinosa. En 1847 fundou o Théâtre Historique que, catro anos máis tarde, foi á bancarrota. Foi tamén fundador do semanario *Le Monte-Christo* (1857-1860) que tamén crebou.

Realizou diversas viaxes, Gran Bretaña, Rusia, Italia, Alemaña, Suíza, Arabia, traballando de correspondente e aprendendo inglés, italiano e alemán. En Italia coñeceu a Giuseppe Garibaldi co que colaborou na súa revolución, en Sicilia, en 1860. Publicou dúas obras sobre o libertador. Case arruinado refuxiouse na casa do seu fillo, tamén escritor, e alí morreu.

Publicou aproximadamente 300 obras e numerosos artigos, converténdose nun dos autores máis prolíficos e populares de Francia. As súas novelas van desde a aventura á fantasía, pasando pola Historia. En 1869 inicia *Le Grand Dictionnaire de Cuisine*, que sería publicado, postumamente, en 1873.

## Recoñecemento póstumo 
En 2002 o seu corpo foi transferido ao Panteón de París, no medio de celebracións en toda Francia. En vida, Dumas manifestara, con todo, a súa vontade de permanecer enterrado en Villers-Cotterêts.

## Obras 

# *La Chasse et l’amour* (teatro), 1825 
# *La Noce et l’enterrement* (teatro), 1826 
# *Henri III et sa cour* (teatro), 1829 
# *Christine* ou *Stockholm, Fontainebleau et Rome* (teatro), 1830 
# *Napoléon Bonaparte, ou trente ans de l’histoire de France* (teatro), 1831 
# *Antony* (teatro), 1831 
# *Charles VII chez ses grands vassaux* (teatro),, 1831 
# *Teresa* (teatro), 1831 
# *La Tour de Nesle* (teatro), 1832 
# *Souvenirs d’Anthony*, 1835 
# *Chroniques de France Isabel de Bavière*, 1835 
# *Kean* (teatro), 1836
# *Caligula* (teatro), 1837
# *Mademoiselle de Belle-Isle* (teatro), 1837
# *Acté*, 1837
# *La Salle d’armes*/Pauline, 1838
# *Le Capitaine Paul*, 1838
# *Le Capitaine Pamphile*, 1839
# *Crimes célèbres*, 1839-1841
# *Napoléon*, 1840
# *Othon L’archer*, 1840
# *Les Stuarts*, 1840
# * Maître Adam le calabrais*, 1840
# *Le Maître d’armes*, 1840-1841
# *Praxède*, 1841
# *Aventures de Lydéric Grand Forestier de Flandre*, 1841 ISBN 2-85984-023-0
# *Nouvelles impressions de voyage (Midi de la France)*, 1841
# *Excursions sur les bords du Rhin*, 1841
# *Souvenirs de voyage - Une année à Florence *, 1841
# *Jeanne la pucelle 1429-1431*, 1842
# *Le Speronare*, 1842
# *Le Capitaine Arena*, 1842
# ''Le Chevalier d'Harmental*, 1842.
# *Le Corricolo*, 1843
# *Des demoiselles de Saint-Cyr* (teatro), 1843
# *Filles, lorettes et courtisanes*, 1843
# *Georges* , 1843
# *Sylvandire*, 1844
# *Fernande*, 1844
# *Les Trois Mousquetaires*, 1844
# *Le Château d’Eppstein*, 1844
# *Cécile*, 1844
# *Gabriel Lambert*, 1844
# *Louis XIV et son siècle*, 1844
# *Vingt Ans après*, 1845
# *Le Comte de Monte-Cristo*, 1845 – 1846
# *Une fille du régent*, 1845
# *La Reine Margot*, 1845
# *Les Médicis*, 1845
# *Les Frères corses*, 1845
# *Le Chevalier de Maison-Rouge*, 1845-1846
# *La Dame de Monsoreau*, 1846 
# *Le Bâtard de Mauléon*, 1846 
# *Joseph Balsamo*, 1846, inspirado na vida de Giuseppe Balsamo 
# *Les Deux Diane*, 1846 
# *Impressions de voyage, De Paris à Cadix*, 1847
# *Les Quarante-cinq*, 1847
# *Le Vicomte de Bragelonne*, 1848
# *Les Mille et un fantômes*, 1849
# *Le Collier de la reine*, 1849 
# *La Femme au collier de velours*, 1850 
# *La Tulipe noire*, 1850 
# *Le Trou de l’enfer*, 1850 
# *La Colombe*, 1850
# *Le Drame de Quatrevingt-treize*, 1851 
# *Impression de voyage (en Suisse)*, 1851 
# *Ange Pitou*, 1851 
# *Olympe de Clèves*, 1851 
# *La Comtesse de Charny*, 1853 
# *Le Pasteur d’Ashbourne*, 1853 
# *Isaac Laquedem*, 1853 
# *Les Drames de la mer*, 1853 
# *Ingénue*, 1853 
# *La Jeunesse de Pierrot*, 1854 
# *El Salteador*, 1855 
# *Une vie d’artiste*, 1854 
# *Catherine Blum*, 1854 
# *Saphir*, 1854 
# *Vie et Aventures de la princesse de Monaco*, 1854 
# *Les Mohicans de Paris*, 1854-1855 
# *Souvenirs de 1830 à 1842*, 1854 
# *La Jeunesse de Louis XIV* (teatro), 1854
# *La Dernière année de Marie Dorval*, 1855 
# *Marie Giovanni, journal d’une parisienne*, 1855 
# *Le Page du duc de Savoie*, 1855 
# *Les Grands hommes en robe de chambre, César, Henri IV, Richelieu*, 1855 –1856
# *Madame du Deffand*, 1856 
# *Les Compagnons de Jéhu*, 1856 
# *L’Homme aux contes*, 1857 
# *Charles le Téméraire*, 1857 
# *Le Meneur de loups*, 1857 
# *La Dame de volupté*, 1857 
# *Les louves de Machecoul*, 1858 
# *De Paris à Astrakan*, 1859 
# *Jane*, 1859 
# *Histoire d’un cabanon et d’un chalet*, 1859 
# *La Maison de glace*, 1860 
# *La Route de Varennes*, 1860 
# *Mémoires de Garibaldi*, 1860 
# *Une aventure d’amour*, 1860 
# *Le Père Gigogne, contes pour les enfants*, 1860 
# *La Marquise d’Escoman*, 1860 
# *Une nuit à Florence sous Alexandre de Médicis*, 1861 
# *Les Morts vont vite*, 1861 
# *Bric à Brac*, 1861 
# *La Princesse Flora*, 1863 
# *La San-Felice*, 1863 
# *La Boule de neige*, 1863 
# *Les Blancs et les Bleus*1867 
# *Les Hommes de fer*, 1867 
# *La Terreur prussienne, souvenirs dramatiques*, 1868 

**Publicacións póstumas :**
:111. *Le Grand dictionnaire de cuisine*, 1871 
:112. *Création et rédemption*, 1863 
:113. *La Fille du marquis*, 1863 
:114. *Le Prince des Voleurs*, 1863 
:115. *Robin Hood le proscrit*, 1863 
:116. *L’Île de feu*, 1863 
:117. *Le Chevalier de Sainte-Hermine''.

## Véxase tamén 
### Ligazóns externas 
* Alexandre Dumas (pai), no Proxecto Gutenberg